# Nina Kraviz

Nina Kraviz (Irkutsk, dècada del 1980) és una punxadiscos, productora de música electrònica i cantant russa. Nina Kraviz no és una DJ de música tecno en el sentit clàssic del terme. En comptes de seqüències repetitives i temàtiques, a l'estil Berghain, els seus concerts són una eclèctica sessió d'història de la música amb incursions fugaces en l'acid-house, la música disco, el trance i el drum and bass.

## Trajectòria

Kraviz va estudiar odontologia a Moscou i va ser especialista resident, després va treballar en diferents oficis abans d'iniciar la seva carrera musical: va dirigir un programa a la ràdio local d'Irkutsk i també va fer un fanzín. Va ser acceptada a la Red Bull Music Academy de Seattle el 2005, malgrat no poder-hi assistir, ja que no va poder obtenir el visat, assistint, però, l'any següent a Melbourne. L'any 2008 ja estava punxant una nit per setmana al club Propaganda de Moscou.
Kraviz va publicar el seu disc homònim el febrer de 2012 a través de la discogràfica Rekids. Un reportatge d'ella el març de 2013, «Between The Beats: Nina Kraviz», va cridar l'atenció dels melòmans i va encetar un debat sobre el feminisme i la sexualitat en la música electrònica.
Kraviz va inaugurar el seu segell discogràfic el 2014, anomenat трип («viatge»). Va remesclar el quaranta-vuitè disc de la sèrie DJ-Kicks el gener 2015. L'any 2017 fou escollida la millor punxadiscos del món per la revista MixMag. Segons el periòdic The Guardian: «L'educació musical de Kraviz es va iniciar a la seva ciutat natal i es va desenvolupar a principis dels anys 1990 tot escoltant les emissions de ràdio de música electrònica a la xarxa Europa Plus. A finals d'aquella dècada vivia a Moscou, treballava de dia com a dentista en un hospital de veterans de guerra i mantenia la residència del club els divendres a la nit».

## Discografia
### Àlbums

* Nina Kraviz (Rekids, 2012)

#### Remix albums

* The Remixes (Rekids, 2012)

### EP

* First Time EP (2009)
* Ghetto Kraviz (Rekids, 2011)
* Mr Jones (Rekids, 2013)
* stranno stranno. neobjatno. (2019)

### DJ mixes

* DJ-Kicks (#48) (2015)
* fabric 91 (2016)

## Referències

* 1 2 3 Muggs, Joe. «Nina Kraviz: A Life Less Ordinary». Mixmag, 26-10-2013. Arxivat de l'original el 25 març 2012. [Consulta: 16 octubre 2018].
* ↑ «10 Things You Definitely Didn't Know About Nina Kraviz». Only Techno, 08-03-2018. Arxivat de l'original el 2019-04-01. [Consulta: 1r abril 2019].
* ↑ O'Callaghan, Tommy. «Simbolismo sexual y música errática: Nina Kraviz y la revolución del ‘techno’». Russia Beyond, 17-08-2018. [Consulta: 20 juliol 2019].
* ↑ «Nina Kraviz tanca amb el llistó molt alt una jornada de Sónar governada per dones». El Nacional, 17-06-2017. [Consulta: 20 juliol 2019].
* ↑ Moore, Ralph. «Nina Kraviz album review». Mixmag, 21-02-2012. Arxivat de l'original el 12 de desembre 2014. [Consulta: 13 novembre 2014].
* ↑ Opperman, Derek. «Nina Kraviz album review». XLR8R, 03-06-2012. [Consulta: 13 novembre 2014].
* ↑ Miller, Derek. «Review: Nina Kraviz – Nina Kraviz». Resident Advisor, 05-03-2012. [Consulta: 13 novembre 2014].
* ↑ Martin, Lauren. «Bathgate: what the Nina Kraviz furore tells us about sexism in dance music». Fact, 11-04-2013. [Consulta: 13 novembre 2014].
* ↑ Schwartzberg, Lauren. «Nina Kraviz Announces A New Label and Proves It's Been About the Music All Along». Vice, 16-05-2014. Arxivat de l'original el 13 de novembre 2014. [Consulta: 13 novembre 2014].
* ↑ Caruso, Chris. «Nina Kraviz Announces трип Label Launch». DJ Times, 19-05-2014. Arxivat de l'original el 13 de novembre 2014. [Consulta: 13 novembre 2014].
* ↑ Raycheva, Raya. «Nina Kraviz Steps in For Latest DJ Kicks Mix». Mixmag, 28-10-2014. Arxivat de l'original el 13 de novembre 2014. [Consulta: 13 novembre 2014].
* ↑ Murray, Robin. «Nina Kraviz To Steer DJ Kicks Mix». Clash Magazine, 28-10-2014. [Consulta: 13 novembre 2014].
* ↑ «¿Conoces a Nina Kraviz? Esta joven rusa está considerada la mejor DJ de 2017». Russia Beyond, 16-12-2017. [Consulta: 20 juliol 2019].
* ↑ Hutchinson, Kate. «Interview Techno titan Nina Kraviz: 'People were suspicious of a pretty woman making music'». The Guardian, 12-07-2018. [Consulta: 13 juliol 2018].